## G’dinmikaagwo!

TD Niibing Gindaasang Dibendaagziwin aawan Canada memaanji m’chaag, niizhing iniwewin niibing gindaaswin igewin manjigwa epiitziwaad binoojiinig, kina beshigendamowaad miinwaa kina epiichi gashkitoowaad. Maanda wenpash igewin bagidinigaade woshme agwa niizhing mdaaswaag gindaaso wiigwaaman maziwe Gaanada, miinwaa wenpanad awii dagoosjigaadeg niibing enaaknigen awii zhichigeng. Owi Debendaagziwin maamiikwenjigaazwog Canadian ozhibii’ige’nin/kwe, meznibiigejig miinwaa aansokaanan, miinwaa ombinaawog binoojiinig awii mikaamwaad menwendaagwok gindaasang awiinwaa nikiiyaa ezhi gindaaswaad. Amii maanda ezhi maajtaang gaagige bimaadziwin awii bashigendamang gindaasang.

Dibigwa-iidig gwa adaa wiijii-ewog binoojiinig – gdo gindaaso wiigwaaman maampii Gaanada maage endaang, asabi mazinaakzige biiwaabikong, maage gwa dibi-iidig niibing ezhwin-agoowaad.

Binoojiinig adaa:

* makaanaa’aa getchi mina biigaadegin
* naagazowaabm’damwaad e’gindamoowaad
* gwaadmawaad miinwaa maadhookiiwaad aanin bemaadzijig maampii gitchi kiing
* gindamoowaad mazinignan waasamo asabi biiwaabkoonsing
* wiijiiwewaad dinakmigak
* maawaanjitowaad dagookzignan
* zhibiimowaad waawiinetaagwok, aansokaanan miinwaa agaa gindamowaad inendmowaad, miinwaa woshme niibna gego!

Temigad gwa kina gwaya awaa misendang, miinwaa gwa binoojiinig nesidowaamdazwaad ezhibiigaadeg miinwaa age mashi eskoonwiswaad miinwaa inodewiziwiniwaan.

Gda ginonaag gindaaso gamig enkiitaagejig nangwa niibing awii ndakendman gdo inodewiziwaan agezhi wiijii’ewaad TD Niibin Gindaasang Dibendaagoziwin miinwaa wenpash awii debinaman nikaazwinan!

**Your URL here**